SET สัปดาห์หน้าไซด์เวย์หลังร่าง รธน. ยังไม่ผ่าน
สัปดาห์หน้าคาด SET แกว่งไซด์เวย์ หลังผลที่ประชุมสภาปฏิรูปแห่งชาติ (สปช.) ในวันนี้ (6 ก.ย.) ลงมติให้ไม่รับร่างรัฐธรรมนูญ ขณะที่แนะนำให้จับตาการประชุมครม. 8 ก.ย.นี้คาดมีการเสนอนโยบายช่วยเหลือ SMEs ซึ่งถือเป็นนโยบายกระตุ้นศก.ชุดที่สอง 
6 ก.ย. 2558

Technical Weekly: by Capital Nomura Securities (Thailand)
 
SET สัปดาห์ที่ผ่านมาสามารถปิดบวกได้เป็นสัปดาห์ที่สองติดต่อกันจากแรงหนุนจากประเด็นครม.อนุมัติมาตรการส่งเสริมความเป็นอยู่ของผู้มีรายได้น้อย ขณะที่มีมุมมองบวกต่อรายงาน Beige Book ที่สะท้อนเศรษฐกิจสหรัฐค่อยๆ ฟื้นตัวอย่างต่อเนื่องรวมถึงถ้อยแถลงเชิงบวกของประธาน ECB ที่พร้อมจะเพิ่มมาตรการกระตุ้นเศรษฐกิจหากเศรษฐกิจยูโรโซนยังฟื้นตัวต่ำคาด ขณะที่มีปัจจัยกดดันระหว่างสัปดาห์บ้างจากประเด็นการชะลอตัวของเศรษฐกิจจีน (PMI ภาคการผลิตเดือนส.ค.ทำจุดต่ำสุดรอบ 3 ปี) 
สัปดาห์นี้คาด SET แกว่งตัว Sideway หลังผลที่ประชุมสภาปฏิรูปแห่งชาติ (สปช.) ในวันนี้ (6 ก.ย.) ลงมติให้ไม่รับร่างรัฐธรรมนูญด้วย 135 คะแนนเสียง ขณะที่เห็นชอบร่างรัฐธรรมนูญด้วยคะแนน 105 เสียง งดออกเสียง 7 เสียง  ทั้งนี้ สปช.มีจำนวนทั้งหมดแลเข้ามาประชุม 247 เสียง
โดยมติที่ไม่รับร่างรัฐธรรมนูญจะส่งผลให้กระบวนการต่างๆ จะต้องกลับมาเริ่มต้นใหม่ซึ่งอาจจะกระทบต่อกระบวนการการเลือกตั้งมีโอกาสเลื่อนออกไปอย่างน้อยเป็นปี 60 ถือเป็น sentiment เชิงลบต่อตลาดสินทรัพย์เสี่ยงอาจกระตุ้นแรงขายในช่วงต้นสัปดาห์ได้
ขณะที่ แนะจับตาการประชุมครม. 8 ก.ย.นี้คาดจะมีการเสนอนโยบายช่วยเหลือ SMEs ซึ่งถือเป็นนโยบายกระตุ้นเศรษฐกิจชุดที่สองหลังจากชุดแรกเน้นกลุ่มผู้มีรายได้น้อยถือเป็นปัจจัยบวกต่ออัตราการขยายตัวของเศรษฐกิจไทยจะค่อยๆ ฟื้นตัวขึ้นในช่วงถัดไปเพื่อหนุนความเชื่อมั่นในประเทศและต่างชาติให้กลับมาดีขึ้น
 
ส่วนปัจจัยอื่นๆที่น่าติดตาม:
วันที่ 10 ก.ย.การประชุม BOEMeeting (อังกฤษ) โดย consensus คาดคงอัตราดอกเบี้ยที่ระดับ 0.5% ต่อไป
วันที่ 11 ก.ย. ดัชนีความเชื่อมั่นผู้บริโภคสหรัฐฯเดือนก.ย.คาด 91.5 จุด Vs cons 91.9 จุด
 
&lt;&lt; คลิ๊กเพื่ออ่านรายละเอียด &gt;&gt;